Wendag > Forum > Religie > Boervolk > Boervolk Teologie: > Die Moord op die Christus
Thread: Die Moord op die Christus
23rd May 2007, 08:29 #1
Die volgende vers word tot vervelens toe aangebied om ons te oortuig dat God die moord op sy Kind gelas het om sy eie toorn te paai en daardeur die ewige lewe aan ons te gee.
Daar staan egter nie dat God sy Kind gee sodat ons Hom moet martel en vermoor nie. Daar staan dat Hy aan ons die ewige lewe wil gee. Hoe kry ek toegang tot die ewige lewe? Jesus verduidelik self.
26 en elkeen wat lewe en in my glo, sal nooit sterwe tot in ewigheid nie.
3. En dit is die ewige lewe, dat hulle U ken, die enige waaragtige God, en Jesus Christus wat u gestuur het.
Johannes 3:16 se verwysing daarna dat God sy Seun gestuur het om aan ons die ewige lewe te gee, kan mos nie gesien word as toestemming om sy Kind te vermoor nie.
Die Messias se standpunt aangaande offerande is uitdruklik.
7 Maar as julle geweet het wat dit beteken: Ek wil barmhartigheid h'e en nie offerhande nie, sou julle die onskuldiges nie veroordeel het nie.
Jesus was onskuldig.
Jesus is veroordeel.
Jesus is vermoor.
Jesus sê dat God barmhartigheid soek en nie offers (moord) nie.
Die Messias het ook uitdruklik verklaar dat sy Vader nie die Moord op Hom gelas het, of goedgekeur het nie.
35 Maar die landbouers het sy diensknegte geneem en een geslaan en 'n ander een doodgemaak en 'n ander een gestenig.
36 Weer het hy ander diensknegte gestuur, meer as die eerstes, en hulle het met dié net so gemaak.
39 En hulle het hom geneem en buitekant die wingerd uitgewerp en doodgemaak.
40 Wanneer die eienaar van die wingerd dan kom, wat sal hy met daardie landbouers doen?
41 Hulle antwoord Hom: Die slegte mense--hy sal hulle 'n slegte dood laat sterwe en die wingerd verhuur aan ander landbouers wat hom die vrugte op die regte tyd sal gee.
Dit is 'n infame en lasterlike leuen dat God die moord op sy Kind gelas het. In die bostaande gedeelte stel Jesus dit uitdruklik dat God nie deel van die moordkomplot was nie.
Wie het die moord beplan?
45 En baie van die Jode wat na Maria gekom het en aanskouers was van wat Jesus gedoen het, het in Hom geglo.
46 Maar sommige van hulle het na die Fariseërs gegaan en hulle vertel wat Jesus gedoen het.
Die moord is op 'n "kerkraadsvergadering" beplan. Kájafas misbruik sy posisie om 'n vals profesie uit te vaardig dat een man vir die volk sou sterf. Daardie een wat vir baie moes sterf is Jesus.
Wie was nog betrokke by hierdie bose plan om Jesus te vermoor?
Wie anders as Satan self?
Die moord is beplan en uitgevoer deur die "kerk" en Satan. Dit is 'n bose daad waarby God nie aandadig is nie. Die moordenaars kom met die idee vorendag om aan die volk te profeteer dat een man, naamlik Jesus, vir hulle sal sterf. En so is hierdie moord komplot tot die laaste letter uitgevoer.
Hierdie leuen wat 2 000 jaar gelede op 'n "kerkraadsvergadering" uitgedink is, word vandag nog deur die kerk in stand gehou. Maar die einde daarvan is in sig.
Ek vind nie my saligheid in 'n bose plan van Satan nie.
Ek het nie die bloed van die Messias aan my hande nie.
25th May 2007, 09:05 #2
Die "kerk" en Satan behaal die oënskynlike oorwinning, want hulle vermoor die Messias ooreenkomstig hul komplot. Die moord word voltrek op die instrument van Satan, naamlik die kruis van Golgota. Vroeër jare het ons na hierdie kruis as die vloekhout verwys. Hierdie vloekhout is die simbool van die dood en van die mag van Satan.
Op die derde dag behaal Jesus die oorwinning oor Satan en die dood. Jesus word deur God uit die dood opgewek en verskyn aan Maria Magdalena. Deur die opstanding is ek saam met Jesus bevry van Satan en die dood. Daarom vind ek my saligheid in die opstanding en nie in die marteling en moord op die Messias nie.
23 Hom wat deur 'n bepaalde raad en voorkennis van God oorgelewer is, het julle deur die hande van goddelose manne geneem en gekruisig en omgebring.
24 Hom het God opgewek, nadat Hy die smarte van die dood ontbind het., omdat dit onmoontlik was dat hy daardeur vasgehou sou word.
Die dood is die sonde wat deur Satan in Genesis ingebring is. Deur sy opstanding het Jesus hierdie sonde gewreek. Die sonde van die dood.
1 Korinthiers 15
20 Maar nou, Christus is opgewek uit die dood, as eersteling uit dié wat gesterf het.
21 Aangesien die dood deur 'n mens gekom het, het die opstanding van die dooies ook deur 'n mens gekom.
22 Net soos almal deur hulle verbondenheid met Adam sterf, so sal almal in Christus lewend gemaak word.
23 Maar daar is 'n volgorde: die eersteling is Christus, daarna, by Christus se koms, dié wat aan Hom behoort.
24 Daarna kom die einde, wanneer Hy die koningskap aan God die Vader oordra, nadat Hy elke mag, elke gesag en krag vernietig het.
25 Hy moet as koning heers totdat die Vader al sy vyande aan Hom onderwerp het.
Die betekenis van Jesus se oorwinning oor die sonde van die dood word baie mooi in die volgende verse verduidelik.
14. Aangesien die kinders dan vlees en bloed deelagtig is, het Hy dit ook op dieselfde manier deelagtig geword, sodat Hy deur die dood hom tot niet kon maak wat mag oor die dood het -- dit is die duiwel --
15. en almal kon bevry wat hulle hele lewe lank uit vrees vir die dood aan slawerny onderworpe was.
Ons is nie van ons ongehoorsaamheid (sonde) bevry nie, maar van die dood.
Ek vervolg met die betekenis en implikasie hiervan.
29th May 2007, 18:04 #3
As dit die wil van die Vader was dat sy Kind vermoor word en Jesus daarvan bewus was, sou dit onlogies van Jesus wees om die instrument (Judas Iskariot) te vervloek.
22 Die Seun van die mens gaan wel heen volgens wat bepaal is, maar weë daardie man deur wie Hy verraai word!
As ons aanvaar dat Jesus vir ons moes sterf, is die implikasie daarvan dat Judas Iskariot, Kajafas en Satan die helde van die tragedie moet wees. Was dit nie vir hierdie bose driemanskap nie, sou Jesus sy "verpligting" ontduik het. Jesus het immers gebid dat die beker Hom moet verby gaan. Dit maak van Jesus 'n onwillige offer.
As ons die Katolieke en Protestante doktrine aanvaar, beteken dit dat die Vader vir Satan, Kajafas en Judas Iskariot gebruik het om sy eie Kind te vermoor. As ons egter die Evangelies korrek lees, is Jesus deur die Bose vermoor, maar deur God opgewek.
Daar rus 'n verpligting op ons om nou hierdie wanvoorstelling van die Vader, as moordenaar van sy eie Kind, te verwerp en te korrigeer.
Ons saligheid is nie te vinde in die bose moord nie, maar wel in die opstanding.
29th May 2007, 18:36 #4
Om enige misverstand uit die weg te ruim, is dit aangewese om by Jesus self te wete te kom of dit deel van sy werk was om vir ons gemartel en vermoor te word.
4 Ek het U verheerlik op die aarde. Die werk wat U My gegee het om te doen, het Ek volbring.
Jesus verklaar uitdruklik aan sy Vader dat sy werk afgehandel is. Dit is voor die martel en moord tragedie.
Hoe kan ons dan nog redeneer dat Jesus gekom het om vir ons gemartel en vermoor te word? Dit is loutere dogmatiese snert!
11th June 2007, 09:03 #5
Hierdie geheime waarna die Messias verwys, het betrekking op die koninkryk van die hemel.
17th June 2007, 19:20 #6
On the Cross I taught men how to die for righteousness; ——to sacrifice their lives for an ideal.
By many the lesson has been learnt—the last enemy has been well-nigh conquered, and I must come to abolish the Sacrament of My Death, and to replace it with the Sacrament of Eternal Life, There was no other way to overcome the last enemy, Death, than by Death, and through Death, and now that the lesson has been learnt, men must learn to live for righteousness. But because well-established customs are not overthrown without causing new upheavals, many will reject My teachings as wholly unacceptable and in conflict with what I taught two thousand years ago. Even as the Jews of old rejected their Messiah because He came not as they would have Him come—even so the Son of Man will be rejected for a time by His own. There will be new dissensions though without violent persecutions, and there will be Christian Churches celebrating the Sacrament of My Blood and Body long after I have established the new Sacrament of Life. For men learn slowly.
Rev 20: 6:
This then is the deep inner significance of this day of preparation for Death, which thou shalt proclaim, to the entire world. There is no Death! The last enemy has been all but vanquished through those who sacrificed their lives for an ideal.
Heb. 2: 14: Through Death I have destroyed him that had the power of Death."
Jou verwysing na Johanna Brandt se ontmoeting met die Messias, bevestig die werklike boodskap van die Evangelie. Daardie boodskap gaan deur die Boer herstel word.
Openbaring 14:6 se boodskap is uitdruklik.
En ek het 'n ander engel in die middel van die lug sien vlieg met 'n ewige evangelie om te verkondig aan die bewoners van die aarde en alle nasies en stamme en volke en tale.
Daardie ewige evangelie is nou ter sprake vir diegene wat suiwer van gees is.
barmhartigheid, christus, evangelie, ewige lewe, johanna brandt, maria magdalena, messias, moord, the millennium